**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL BENDRŲJŲ SOCIALINIŲ PASLAUGŲ IR SOCIALINĖS PRIEŽIŪROS KOKYBĖS KONTROLĖS UKMERGĖS RAJONO SAVIVALDYBĖJE TVARKOS APRAŠO PATVIRTINIMO**

2020 m. spalio d. Nr.

Ukmergė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 1 ir 6 dalimis, Ukmergės rajono savivaldybės taryba n u s p r e n d ž i a:

Patvirtinti Bendrųjų socialinių paslaugų ir socialinės priežiūros kokybės kontrolės Ukmergės rajono savivaldybėje tvarkos aprašą (pridedama).

Savivaldybės meras

Projektą rengė:

Socialinės paramos skyriaus

Socialinių paslaugų poskyrio vedėja Lina Sabaliauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

PATVIRTINTA Ukmergės rajono savivaldybės tarybos 2020 m. spalio d. sprendimu Nr.

**BENDRŲJŲ SOCIALINIŲ PASLAUGŲ IR SOCIALINĖS PRIEŽIŪROS KOKYBĖS KONTROLĖS UKMERGĖS RAJONO SAVIVALDYBĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1.Bendrųjų socialinių paslaugų ir socialinės priežiūros kokybės kontrolės Ukmergės rajono savivaldybėje tvarkos aprašas (toliau – Tvarkos aprašas) reglamentuoja Ukmergės rajono savivaldybės (toliau – savivaldybė) teritorijoje teikiamų bendrųjų socialinių paslaugų ir socialinės priežiūros (toliau – socialinės paslaugos) kokybės vertinimo procedūras šias paslaugas teikiančiose savivaldybės biudžetinėse įstaigose, viešosiose įstaigose, asociacijose, bendruomenėse ir kitose socialinių paslaugų įstaigose (toliau – įstaigos).

2. Socialinių paslaugų kokybėskontrolę vykdo Ukmergės rajono savivaldybės administracijos Socialinės paramos skyrius (toliau – Socialinės paramos skyrius), vadovaudamasis Lietuvos Respublikos socialinių paslaugų įstatymu, Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ (toliau - Akreditavimo tvarkos aprašas), Socialinių paslaugų priežiūros departamento prie Socialinės apsaugos ir darbo ministerijos rekomendacijomis dėl socialinės priežiūros kokybės kontrolės, kitais teisės aktais, reglamentuojančiais įstaigų veiklą, susijusią su socialinių paslaugų teikimu, bei šiuo Tvarkos aprašu.

3. Socialinių paslaugų kokybės kontrolės tikslas – užtikrinti rajone teikiamų socialinių paslaugų kokybę.

4. Socialinių paslaugų kokybės kontrolė atliekama laikantis etikos, ~~teisingumo~~, **teisėtumo**, bendradarbiavimo ir nešališkumo principų.

5. Tvarkos apraše vartojamos sąvokos atitinka Lietuvos Respublikos vietos savivaldos įstatyme, Lietuvos Respublikos socialinių paslaugų įstatyme, Lietuvos Respublikos biudžetinių įstaigų įstatyme, Lietuvos Respublikos gyvenamosios vietos deklaravimo įstatyme, Akreditavimo tvarkos apraše, kituose teisės aktuose, reglamentuojančiuose įstaigų veiklą, susijusią su socialinių paslaugų teikimu, apibrėžtas sąvokas.

**II SKYRIUS**

**BENDRŲJŲ SOCIALINIŲ PASLAUGŲ IR SOCIALINĖS PRIEŽIŪROS**

**KOKYBĖS VERTINIMAS**

6. Socialinių paslaugų kokybėskontrolė apima šių paslaugų kokybės vertinimą (toliau – vertinimas), teikiamų paslaugų stebėseną, įstaigų konsultavimą ir kitas prevencines priemones, skirtas užkirsti kelią galimiems teisės aktų pažeidimams, išvadų ir rekomendacijų dėl teikiamų socialinių paslaugų tobulinimo teikimą.

7. Vertinimo metodai – apklausos žodžiu ir/ar raštu, anketinės apklausos, stebėjimas, dokumentų analizė, atitikties norminiams teisės aktų reikalavimams vertinimas ir kiti metodai.

8. Vertinimas atliekamas paslaugų gavėjų lygmeniu ir paslaugas teikiančių įstaigų lygmeniu.

9. Vertinimą atliekant paslaugų gavėjų lygmeniu siekiama išsiaiškinti kaip tenkinami poreikiai socialinėms paslaugoms, paslaugų gavėjų nuomonę apie jiems teikiamas paslaugas, jų išvystymo pakankamumą, ekonominį efektyvumą.

10. Apklausa gali būti atliekama betarpiškai, telefonu, elektroniniu paštu, internetu, bendraujant su socialinių paslaugų gavėjais, jų šeimų nariais/artimaisiais/suinteresuotais asmenimis užpildant anketą, skirtą socialinių paslaugų gavėjui (1 priedas) ir/ar anketą, skirtą socialinių paslaugų gavėjo šeimos nariui/artimajam/suinteresuotam asmeniui (2 priedas).

11. Respondentų imtis – ne mažiau kaip 10 procentų bendrųjų socialinių paslaugų ir socialinės priežiūros paslaugų gavėjų iš vienos įstaigos. Apklausiamų šeimų narių/artimųjų/suinteresuotų asmenų skaičius – pagal galimybes. Respondentai atrenkami atsitiktine tvarka.

12. Vertinimas paslaugų gavėjų lygmeniu atliekamas ne rečiau kaip kartą per metus, bendradarbiaujant su paslaugas teikiančiomis įstaigomis.

13. Vertinimą atliekant paslaugas teikiančių įstaigų lygmeniu siekiama įvertinti informaciją apie įstaigą, teikiamų socialinių paslaugų atitiktį teisės aktų reikalavimams, suteikti metodinę pagalbą dėl atitikties reikalavimams priemonių taikymo ir kt.

14. Socialinių paslaugų kokybę vertinant paslaugas teikiančių įstaigų lygmeniu vykdomi planiniai ir neplaniniai patikrinimai paslaugų teikimo vietose.

15. Socialinės paramos skyriaus valstybės tarnautojai ir/ar darbuotojai, dirbantys pagal darbo sutartis (toliau – atsakingas darbuotojas), ne vėliau kaip iki einamųjų metų balandžio 1 d., rengia bendrąsias socialines paslaugas ir socialinę priežiūrą teikiančių įstaigų planinių vertinimų planą (toliau – planas), kurį tvirtina Socialinės paramos skyriaus vedėjas.

16. Apie numatomą vykdyti planinį vertinimą įstaiga informuojama raštu ar elektroniniu paštu likus ne mažiau kaip 10 darbo dienų iki numatomo atlikti vertinimo pradžios (netaikoma neplaniniams patikrinimams). Įstaigai siunčiamame rašte nurodoma: kada bus atliekamas vertinimas vietoje, vertinimo tikslas, pagrindas, kokius dokumentus įstaiga privalo pateikti ir kita būtina informacija.

17. Išimtiniais atvejais gali būti svarstomas motyvuotas įstaigos prašymas atidėti planinį vertinimą.

18. Socialinės paramos skyriaus iniciatyva gali būti atliekamas neplaninis įstaigos teikiamų socialinių paslaugų vertinimas iš anksto su įstaiga nesuderintu ir nepaskelbtu laiku:

18.1. gavus kitos kompetentingos institucijos rašytinį motyvuotą prašymą ar pavedimą atlikti vertinimą;

18.2. gavus fizinio ar juridinio asmens motyvuotą ar teisiškai pagrįstą pranešimą apie įstaigos galimai neteisėtai ar netinkamai teikiamas paslaugas;

18.3. siekiant užtikrinti, kad buvo pašalinti ankstesnio patikrinimo metu nustatyti teisės aktų pažeidimai, įgyvendintos rekomendacijos ir priimti sprendimai.

19. Vertinimas paslaugas teikiančių įstaigų lygmeniu atliekamas ne rečiau kaip kartą per du metus, bendradarbiaujant su paslaugas teikiančiomis įstaigomis.

20. Socialinės paramos skyriaus vedėjo pavedimu vertinimą atlieka ne mažiau kaip du atsakingi darbuotojai.

21. Socialinės paramos skyriaus atsakingi darbuotojai turi teisę įstaigos pateiktus dokumentus analizuoti ir įvertinti savo darbo vietoje.

22. Atlikę vertinimą, atsakingi darbuotojai ne vėliau kaip per 20 darbo dienų parengia ir vertintai įstaigai susipažinti elektroniniu paštu išsiunčia bendrųjų socialinių paslaugų ir socialinės priežiūros kokybės vertinimo aktą (toliau – vertinimo aktas) (3 priedas).

Vertinimo akte turi būti pateikta vertinimo metu surinkta ir apibendrinta informacija pagal vertinimo kriterijus, nurodytos išvados, rekomendacijos (tobulintinos sritys, priemonės paslaugų kokybei gerinti ir pan.) bei terminai joms įgyvendinti.

23. Įstaiga, gavusi vertinimo aktą, raštu susipažįsta su juo ir per atsakingų darbuotojų nustatytą terminą, bet ne vėliau kaip per 20 darbo dienų nuo vertinimo akto gavimo dienos, Socialinės paramos skyriui raštu teikia informaciją apie veiksmus (priemones), kurių ėmėsi (planuoja imtis) pateiktoms rekomendacijoms įgyvendinti.

24. Gavę informaciją iš įstaigos apie įgyvendintas rekomendacijas, atsakingi darbuotojai patikrina ar jos įgyvendintos tinkamai ir apie tai pažymi vertinimo akte.

**Jei per nustatytą terminą įstaiga informacijos apie veiksmus (priemones), kurių ėmėsi (planuoja imtis) pateiktoms rekomendacijoms įgyvendinti nepateikia, laikoma, kad nustatyti teisės aktų pažeidimai ar neatitiktys teisės aktų reikalavimams nepašalintos.**

25. Socialinės paramos skyrius, nustatęs teisės aktų pažeidimus ar neatitiktis teisės aktų reikalavimams, jei įstaiga per nurodytą terminą jų nepašalina, pagal kompetenciją ~~gali~~ i~~nicijuoti~~ **inicijuoja** poveikio priemonių taikymą (dėl **įstaigos teisės teikti akredituotą socialinę priežiūrą sustabdymo ar panaikinimo Lietuvos Respublikos socialinių paslaugų įstatymo 252 straipsnyje nustatytais atvejais**, įstaigos finansavimo sutarties nutraukimo ir kt.).

26. Sprendimą dėl poveikio priemonių taikymo atsakingų darbuotojų siūlymu savo įsakymu priima Administracijos direktorius.

27. Apie poveikio priemonių taikymą (teisės teikti akredituotą socialinę priežiūrą sustabdymą ar panaikinimą **Lietuvos Respublikos socialinių paslaugų įstatymo 252 straipsnyje nustatytais atvejais**, įstaigos finansavimo sutarties nutraukimą ir kt.) atsakingi darbuotojai informuoja įstaigą raštu per 3 darbo dienas nuo tokio sprendimo priėmimo dienos.

28. Socialinės paramos skyriaus atsakingi darbuotojai apibendrintas vertinimo išvadas ir informaciją apie rekomendacijų įgyvendinimą pateikia Socialinės paramos skyriaus vedėjui.

29. Įstaigoms rekomenduojama kasmet atlikti vidinį teikiamų socialinių paslaugų kokybės vertinimą, taikant socialinių paslaugų gavėjų, paslaugas teikiančių ir organizuojančių darbuotojų anketinės apklausos, paslaugų proceso ir dokumentacijos atitikimo teisės aktams vertinimo ar kitus įstaigos pasirinktus metodus.

**III SKYRIUS**

**BAIGIAMOSIOS NUOSTATOS**

30. Socialinės paramos skyriaus atsakingi darbuotojai teikia įstaigoms metodinę pagalbą socialinių paslaugų organizavimo ir teikimo klausimais.

31. Socialinės paramos skyrius turi teisę pagal kompetenciją gauti iš valstybės, savivaldybės įstaigų, paslaugų gavėjų visą vertinimui reikalingą informaciją.

32. Įstaigos atsako už vertinimo metu pateiktos informacijos teisingumą.

33. Įgyvendinant šį Tvarkos aprašą turi būti laikomasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymo reikalavimų.

Įstaigos fizinių asmenų duomenis tvarko tik paslaugų teikimo tikslais, Socialinės paramos skyrius – Tvarkos apraše nurodytų funkcijų vykdymo tikslais.

34. Informacija apie Ukmergės rajono savivaldybės teritorijoje veikiančias socialinių paslaugų įstaigas, teikiančias akredituotą socialinę priežiūrą ir kitas socialines paslaugas, skelbiama savivaldybės interneto svetainėje [www.ukmerge.lt](http://www.ukmerge.lt).

35. Savivaldybės sprendimai, susiję su Tvarkos aprašo reikalavimų vykdymu, gali būti skundžiami Lietuvos Respublikos administracinių bylų teisenos įstatymo nustatyta tvarka.

Bendrųjų socialinių paslaugų ir

socialinės priežiūros kokybės kontrolės

Ukmergės rajono savivaldybėje

tvarkos aprašo 1 priedas

(Anketos socialinių paslaugų gavėjui vertinimo forma)

**ANKETA SOCIALINIŲ PASLAUGŲ GAVĖJUI**

Kviečiame dalyvauti anoniminėje apklausoje apie Jums teikiamas socialines paslaugas. Apibendrinti rezultatai bus panaudoti tobulinant teikiamų socialinių paslaugų kokybę Ukmergės rajono savivaldybėje.

Dėkojame už skirtą laiką.

1. Įrašykite Jums socialines paslaugas teikiančios įstaigos pavadinimą

2. Pažymėkite Jums teikiamas:

**Bendrąsias socialines paslaugas:**

□ informavimas, konsultavimas

□ tarpininkavimas ir atstovavimas

□ maitinimo organizavimas

□ aprūpinimas būtiniausiais darbužiais ir avalyne

□ transporto organizavimas

□ sociolkultūrinės paslaugos

□ asmens higienos ir priežiūros paslaugų organizavimas

□ kita (įrašykite)

**Socialinės priežiūros paslaugas:**

□ vaikų dienos socialinė priežiūra

□ pagalba į namus senyvo amžiaus ir neįgaliems asmenims ar šeimoms

□ socialinių įgūdžių ugdymas ir palaikymas

□ apgyvendinimas nakvynės namuose

□ laikinas apnakvindinimas

□ intensyvi krizių įveikimo pagalba

□ pagalba globėjams (rūpintojams), budintiems globotojams, įvaikintojams, šeimynų dalyviams ar besirengiantiems jais tapti

□ kita (įrašykite)

3. Kiek laiko Jums teikiamos socialinės paslaugos:

□ trumpiau kaip metus;

□ ilgiau kaip metus;

□ ilgiau kaip 5 metus.

4. Apie Jums teikiamas socialines paslaugas Jūs sužinojote iš:

□ spaudos, televizijos;

□ pažįstamų / artimųjų;

□ socialinių darbuotojų;

□ medikų;

□ kitų \_\_\_\_\_\_\_\_\_\_\_\_\_\_\_\_.

5. Įvertinkite balais nuo 1 iki 5, kur 1 – žemiausias, 5 – aukščiausias balas:

|  |  |  |  |  |  |
| --- | --- | --- | --- | --- | --- |
| Prašymo pateikimo galimybės | 1 | 2 | 3 | 4 | 5 |
| Informacijos apie Jums teikiamas socialines paslaugas prieinamumas, aiškumas | 1 | 2 | 3 | 4 | 5 |
| Jūsų savijauta/gyvenimo kokybė iki socialinių paslaugų skyrimo | 1 | 2 | 3 | 4 | 5 |
| Jūsų savijauta/gyvenimo kokybė po socialinių paslaugų suteikimo | 1 | 2 | 3 | 4 | 5 |
| Teikiamų socialinių paslaugų kokybė | 1 | 2 | 3 | 4 | 5 |
| Teikiamų paslaugų prieinamumas | 1 | 2 | 3 | 4 | 5 |
| Mokėjimo už teikiamas socialines paslaugas sąlygos | 1 | 2 | 3 | 4 | 5 |
| Nusiskundimų ar siūlymų pateikimo galimybės | 1 | 2 | 3 | 4 | 5 |

6. Ar pritariate žemiau nurodytiems teiginiams:

|  |  |  |  |
| --- | --- | --- | --- |
| Man skiriama pakankamai laiko paslaugai suteikti | □ taip | □ ne | □ nežinau |
| Man pakanka teikiamų socialinių paslaugų | □ taip | □ ne | □ nežinau |
| Teikiant paslaugas atsižvelgiama į mano prašymus/siūlymus | □ taip | □ ne | □ nežinau |
| Teikiamos socialinės paslaugos pateisino mano lūkesčius | □ taip | □ ne | □ nežinau |
| Pasitikiu man socialines paslaugas teikiančiu darbuotoju | □ taip | □ ne | □ nežinau |
| Darbuotojas mandagus, atidus man | □ taip | □ ne | □ nežinau |
| Mano problemos sprendžiamos operatyviai ir sėkmingai | □ taip | □ ne | □ nežinau |
| Man suteikiama pakankamai informacijos apie paslaugą | □ taip | □ ne | □ nežinau |

Dėkojame už atsakymus!

Bendrųjų socialinių paslaugų ir

socialinės priežiūros kokybės kontrolės

Ukmergės rajono savivaldybėje

tvarkos aprašo 2 priedas

(Anketos socialinių paslaugų gavėjo šeimos nariui/artimajam/suinteresuotam asmeniui forma)

**ANKETA SOCIALINIŲ PASLAUGŲ GAVĖJO ŠEIMOS NARIUI/ARTIMAJAM/SUINTERESUOTAM ASMENIUI**

Kviečiame dalyvauti anoniminėje apklausoje apie Jūsų artimajam (toliau – paslaugų gavėjas) teikiamas socialines paslaugas. Apibendrinti rezultatai bus panaudoti tobulinant teikiamų socialinių paslaugų kokybę Ukmergės rajono savivaldybėje.

Dėkojame už skirtą laiką.

1. Įrašykite paslaugų gavėjui socialines paslaugas teikiančios įstaigos pavadinimą

2. Pažymėkite paslaugų gavėjui teikiamas socialines paslaugas:

**Bendrąsias socialines paslaugas:**

□ informavimas, konsultavimas

□ tarpininkavimas ir atstovavimas

□ maitinimo organizavimas

□ aprūpinimas būtiniausiais darbužiais ir avalyne

□ transporto organizavimas

□ sociokultūrinės paslaugos

□ asmens higienos ir priežiūros paslaugų organizavimas

□ kita (įrašykite)

**Socialinės priežiūros paslaugas:**

□ vaikų dienos socialinė priežiūra

□ pagalba į namus senyvo amžiaus ir neįgaliems asmenims ar šeimoms

□ socialinių įgūdžių ugdymas ir palaikymas

□ intensyvi krizių įveikimo pagalba

□ kita (įrašykite)

3. Kiek laiko teikiamos socialinės paslaugos:

□ trumpiau kaip metus;

□ ilgiau kaip metus;

□ ilgiau kaip 5 metus.

4. Apie teikiamas socialines paslaugas Jūs sužinojote iš:

□ spaudos, televizijos;

□ pažįstamų / artimųjų;

□ socialinių darbuotojų;

□ medikų;

□ kitų \_\_\_\_\_\_\_\_\_\_\_\_\_\_\_\_.

5. Įvertinkite balais nuo 1 iki 5, kur 1 – žemiausias, 5 – aukščiausias balas:

|  |  |  |  |  |  |
| --- | --- | --- | --- | --- | --- |
| Prašymo pateikimo galimybės | 1 | 2 | 3 | 4 | 5 |
| Informacijos apie teikiamas socialines paslaugas prieinamumas, aiškumas | 1 | 2 | 3 | 4 | 5 |
| Paslaugų gavėjo savijauta/gyvenimo kokybė iki socialinių paslaugų skyrimo | 1 | 2 | 3 | 4 | 5 |
| Paslaugų gavėjo savijauta/gyvenimo kokybė po socialinių paslaugų suteikimo | 1 | 2 | 3 | 4 | 5 |
| Teikiamų socialinių paslaugų kokybė | 1 | 2 | 3 | 4 | 5 |
| Teikiamų paslaugų prieinamumas | 1 | 2 | 3 | 4 | 5 |
| Mokėjimo už teikiamas socialines paslaugas sąlygos | 1 | 2 | 3 | 4 | 5 |
| Nusiskundimų ar siūlymų pateikimo galimybės | 1 | 2 | 3 | 4 | 5 |

6. Ar pritariate žemiau nurodytiems teiginiams:

|  |  |  |  |
| --- | --- | --- | --- |
| Paslaugų gavėjui skiriama pakankamai laiko paslaugai suteikti | □ taip | □ ne | □ nežinau |
| Paslaugų gavėjui pakanka teikiamų socialinių paslaugų | □ taip | □ ne | □ nežinau |
| Teikiant paslaugas atsižvelgiama į paslaugų gavėjo prašymus/siūlymus | □ taip | □ ne | □ nežinau |
| Teikiamos socialinės paslaugos pateisino lūkesčius | □ taip | □ ne | □ nežinau |
| Pasitikiu socialines paslaugas teikiančiu socialinius darbuotoju | □ taip | □ ne | □ nežinau |
| Socialinis darbuotojas mandagus, atidus | □ taip | □ ne | □ nežinau |
| Paslaugų gavėjo problemos sprendžiamos operatyviai ir sėkmingai | □ taip | □ ne | □ nežinau |
| Paslaugų gavėjui suteikiama pakankamai informacijos apie paslaugą | □ taip | □ ne | □ nežinau |

Dėkojame už atsakymus!

Bendrųjų socialinių paslaugų ir

socialinės priežiūros kokybės kontrolės

Ukmergės rajono savivaldybėje

tvarkos aprašo 3 priedas

(Bendrųjų socialinių paslaugų ir socialinės priežiūros kokybėsvertinimo akto forma)

**BENDRŲJŲ SOCIALINIŲ PASLAUGŲ IR SOCIALINĖS PRIEŽIŪROS KOKYBĖS VERTINIMO AKTAS**

Įstaigos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vertinimo tikslas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vertinimo rūšis (planinė/neplaninė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Įstaigos vertinimo kriterijai:

|  |  |  |  |  |
| --- | --- | --- | --- | --- |
| Eil.  Nr. | Vertinimo kriterijus | Vertinimo turinys | Atitiktis rekomendacijoms:  taip/ne/ iš dalies / netaikoma | Pastabos /  rekomendacijos |
| 1. | Paslaugos gavėjai | Paslaugų gavėjų skaičius atitinka nustatytą paslaugų gavėjų skaičių[[1]](#footnote-1) |  |  |
|  |  | Formuojamos paslaugų gavėjų asmens bylos teisės aktų nustatyta tvarka, segama visa informacija susijusi su teikiama paslauga[[2]](#footnote-2) |  |  |
|  |  | Vertinamas asmens (šeimos) socialinių paslaugų poreikis2 |  |  |
| 2. | Paslaugų teikimas | Patvirtintas įstaigos metinis veiklos planas ir teikiamų paslaugų sąrašas[[3]](#footnote-3) |  |  |
|  |  | Nustatytos vidaus tvarkos taisyklės, patvirtinti paslaugų teikimo tvarkos aprašas/ai, su jais supažindinti darbuotojai |  |  |
|  |  | Paslaugų sudėtis, trukmė ir gavėjai atitinka Socialinių paslaugų katalogą |  |  |
|  |  | Pildomas įstaigą lankančių asmenų registracijos žurnalas, rengiami individualūs darbo su vaiku ir šeimos nariais planai3 |  |  |
|  |  | Atliekamas vidinis teikiamų socialinių paslaugų kokybės vertinimas |  |  |
|  |  | Informacija įvedama į Socialinės paramos šeimai informacinę sistemą (SPIS)[[4]](#footnote-4) |  |  |
|  |  | Sudaromos paslaugų teikimo sutartys tarp paslaugų gavėjo ir įstaigos2 |  |  |
| 3. | Paslaugas teikiantis personalas | Patvirtinti darbuotojų pareigybių aprašymai, sudaromos darbo sutartys, patvirtintos darbų saugos instrukcijos, sudaromi darbuotojų darbo grafikai, darbuotojų išsilavinimas, profesinė kompetencija ir darbo krūvis atitinka reikalavimus ar rekomendacijas |  |  |
|  |  | Darbuotojams sudaryta galimybė tobulinti kvalifikaciją |  |  |
|  |  | Darbuotojai turi pažymas iš Įtariamųjų, kaltinamųjų ir nuteistųjų registro, kad nėra teisti už nusikaltimus3 |  |  |
|  |  | Organizuojami darbuotojų pasitarimai paslaugų teikimo klausimais, dalinamasi patirtimi tarpusavyje ir su kitomis įstaigomis |  |  |
| 4. | Paslaugų teikimo vieta | Patalpos tvarkingos, tinkamai apšviestos, saugios, pritaikytos asmenims su negalia, atitinka priešgaisrinės saugos, darbo saugos ir higienos reikalavimus |  |  |
|  |  | Įstaiga turi ne mažiau nei 2 patalpas3 |  |  |
| 5. | Paslaugų viešinimas | Paslaugos viešinamos įvairiomis priemonėmis (interneto svetainėje, spaudoje, socialiniuose tinkluose, renginiuose, informacinėse lentose ir pan.) |  |  |
| 6. | Bendradarbiavimas | Paslaugos teikimas derinimas su kitomis pagalbos formomis, teikiant paslaugas bendradarbiaujama su socialinių paslaugų, sveikatos priežiūros ir kitomis įstaigomis, bendruomene, seniūnijomis ir pan., yra bendradarbiavimo sutartys su socialiniais partneriais |  |  |
| 7. | Asmens duomenų apsaugos užtikrinimas | Paslaugų gavėjų dokumentai saugomi ir tvarkomi teisės aktų nustatyta tvarka, yra paslaugų gavėjų sutikimai dėl asmens duomenų naudojimo |  |  |

Tikrinti dokumentai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išvados:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rekomendacijos (tobulintinos sritys, priemonės kokybei gerinti ir pan.), terminas joms įgyvendinti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vertinimą atliko:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

Įstaiga įvykdė/neįvykdė rekomendacijas:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

Pakartotinio vertinimo data \_\_\_\_\_\_\_\_\_\_\_\_\_

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL BENDRŲJŲ SOCIALINIŲ PASLAUGŲ IR SOCIALINĖS PRIEŽIŪROS KOKYBĖS KONTROLĖS UKMERGĖS RAJONO SAVIVALDYBĖJE**

**TVARKOS APRAŠO PATVIRTINIMO“**

**AIŠKINAMASIS RAŠTAS**

2020 m. spalio 9 d.

Ukmergė

**1. Sprendimo projekto rengimo pagrindas:** Lietuvos Respublikos socialinių paslaugų įstatymo 13 straipsnio 1 ir 6 dalys, Socialinės priežiūros akreditavimo tvarkos aprašas, patvirtintas Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, Socialinių paslaugų priežiūros departamento prie Socialinės apsaugos ir darbo ministerijos rekomendacijos dėl socialinės priežiūros kokybės kontrolės.

**2. Sprendimo projekto tikslas ir esmė:** Vadovaujantis Lietuvos Respublikos socialinių paslaugų įstatymo nuostatomis savivaldybės kompetencijai yra priskirta jos teritorijoje teikiamų bendrųjų socialinių paslaugų ir socialinės priežiūros kokybės kontrolė. Bendrųjų socialinių paslaugų ir socialinės priežiūros kokybės kontrolės tikslas – užtikrinti rajone teikiamų bendrųjų ir socialinės priežiūros paslaugų kokybę.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai: -**

**5. Priėmus sprendimą laukiami rezultatai, galimos pasekmės:**

Socialinių paslaugų kokybėskontrolė apima šių paslaugų kokybės vertinimą teikiamų paslaugų stebėseną, įstaigų konsultavimą ir kitas prevencines priemones, skirtas užkirsti kelią galimiems teisės aktų pažeidimams, išvadų ir rekomendacijų dėl teikiamų socialinių paslaugų tobulinimo teikimą.

Įgyvendinant Bendrųjų socialinių paslaugų ir socialinės priežiūros kokybės kontrolės Ukmergės rajono savivaldybėje tvarkos aprašą bus siekiama išsiaiškinti kaip tenkinami poreikiai socialinėms paslaugoms, paslaugų gavėjų nuomonę apie jiems teikiamas paslaugas, jų išvystymo pakankamumą, ekonominį efektyvumą, taip pat bus vertinama informacija apie įstaigas, teikiamų socialinių paslaugų atitiktį teisės aktų reikalavimams, teikiama metodinė pagalba dėl atitikties reikalavimams priemonių taikymo.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** - nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** - neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** - neatliekamas.

**9. Sekretoriatas priimtą sprendimą pateikia\*:** Ukmergės rajono savivaldybės administracijos Socialinės paramos skyriui.

**10. Aiškinamojo rašto priedai:** Nėra.

Socialinės paramos skyriaus

Socialinių paslaugų poskyrio vedėja Lina Sabaliauskienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.

1. Taikoma, jei nustatyta teisės aktuose ar finansavimo sutartyse [↑](#footnote-ref-1)
2. Taikoma socialinės priežiūros paslaugoms [↑](#footnote-ref-2)
3. Taikoma vaikų dienos socialinės priežiūros paslaugoms [↑](#footnote-ref-3)
4. Taikoma savivaldybės biudžetinėms įstaigoms [↑](#footnote-ref-4)